Natten.
En dunkel verden som skjuler over halvparten av verdens dyr.
Inntil nylig har kameraene bare kunnet tilby oss små glimt av livet deres.
Men med den nyeste teknologien
kan vi se natten klart som dagen.
Med kameraer som er hundre ganger mer følsomme enn våre øyne...
...kan vi nå fange nattens prakt...
...i farger.
Fremmedartede landskap.
Underlige skapninger som vekkes til live av mørket.
Ukjent atferd.
Nå kan vi følge dyrenes liv
i jordklodens siste villmark.
Natten.
Vinter i Arktis.
Om dagen står solen knapt opp.
FORTELLER: TOM HIDDLESTON
Og den vil snart gå ned.
Da vil den frosne verdenen være mørk i over en måned.
Og for ett arktisk dyr fører denne tiden med seg store forandringer.
Denne isbjørnmoren har tvillinger.
Hun vil ta seg av dem i to år,
og vil lære dem alt de trenger å vite for å overleve.
De følger etter henne overalt.
Og det er ikke så lett.
Det er mye de må lære.
I begynnelsen av vinteren er det så lite mat å finne
at isbjørnmødre kan gå ned én kilo om dagen.
Hun er svak og sulten,
så å sørge for at ungene er trygge gjennom de iskalde nettene som venter,
blir hennes største utfordring.
Og denne familien er ikke alene.
Langs den arktiske kystlinjen begynner andre sultne isbjørner å samle seg.
De venter på at temperaturen skal bli så lav...
...at selv havet vil fryse til is.
Så går de ut på havisen for å jakte på seler,
en livsviktig matkilde for disse skrubbsultne isbjørnene.
Men frem til den store kuldeperioden kommer, er moren og ungene...
...og alle de andre bjørnene, pent nødt til å vente.
Når den arktiske vinteren nærmer seg...
...blir nettene lengre.
Og det frosne landskapet blir forvandlet.
De filmer bare i lyset fra månen.
Lavlyskameraene fanger denne isdekte verdenen
på en helt ny måte.
Vi får et intimt glimt...
...av hva isbjørner driver med under stjernene.
I natt er morens første oppgave å die sine sultne unger.
Melken består av over 30 % fett.
Dermed får ungene det tykke spekklaget de trenger for å overleve vinteren.
Så vasker de seg midt på natten.
Isbjørner vasker den tykke pelsen ved å rulle seg i snøen.
Ungene hermer etter moren sin.
Jevnlige snøbad sørger for at pelsen er godt isolert.
Og i natt vil de trenge all varmen de kan få.
I den arktiske vinteren...
...kan det begynne å storme på et blunk.
Og for små isbjørnunger kan snøstormene være dødelige.
Men isbjørnene er ikke de eneste som er aktive gjennom de iskalde vinternettene.
I snødekte skoger på kanten av den nordlige polarsirkelen
kommer en like tøff liten skapning ut i måneskinnet.
Haren.
De kommer bare ut etter mørkets frembrudd for å unngå rovdyr.
I begynnelsen av vinteren går pelsen fra å være brun til hvit.
Perfekt kamuflasje.
Denne unge hannen spiser nattmat.
Det er begrenset med mat her, så han må spise mens han har muligheten.
Men han er ikke den eneste sultne haren her.
Rivaler må bli jaget vekk.
Det kan være hard konkurranse om mat og noen å pare seg med.
De kan jage hverandre i opptil 40 kilometer i timen.
Men når rivalen nekter å gi seg...
...blir han nødt til å være hardhendt.
De treffer hverandre sjeldent med slagene.
Alt handler om hvem som virker tøffest.
I kveld endte han opp som vinneren.
Dermed får nattmesteren
den beste sjansen til å komme seg gjennom de lange vinternettene.
Tilbake på kystlinjen
legger isbjørnmoren og ungene seg i en klynge
når temperaturen stuper.
Om vinternettene blåser det inn polarsykloner fra havet.
Temperaturen i vindkastene kan være på minus 50 grader celsius.
Isbjørnunger er sårbare for sprengkulde.
Bare én av to overlever den første vinteren.
Men nattkameraene viser at moren har en genial løsning.
Hun graver.
Hun graver sakte ut et ly...
...hvor ungene kan søke tilflukt fra stormen.
Isbjørnfamilier kan gjemme seg i slike hi i opptil fire netter.
Det er bare slik mødrene kan sørge for at de kjære ungene overlever.
Familien må ligge lavt...
...til snøstormen gir seg.
Stormen avtar.
Og når familien kommer ut, oppdager de at vinden har skapt store forandringer.
Der det før var et hav...
...er det nå is.
Så langt øyet rekker.
Moren leder ungene mot havisen for første gang.
Nå skal ungene begynne sitt neste livskapittel.
I de kommende ukene skal hun lære dem å overleve i dette frosne landskapet
gjennom den lange arktiske vinteren.
Men hun er ikke den eneste isbjørnmoren
som utforsker det frosne landskapet i mørket.
Langt ute på havisen
har en annen mor større utfordringer med barneoppdragelsen.
Ungene hennes er fire år gamle og nesten fullvoksne.
Rampete tenåringer.
Lavlyskameraene filmer noe uvanlig.
Ungene tar et nattbad.
De er allerede dyktige svømmere.
Men den største utfordringen er å lære seg hvordan man kommer seg ut.
Den første ungen har skjønt hvordan det gjøres.
Men for broren hans...
...er det en utfordring.
Endelig.
Det var i det minste ingen som så på.
Selv med så store unger må moren være på vakt.
Siden de er fire år, tøyer de grensene.
Det er store hanner i nærheten, så det kan være farlig.
Hun må passe på dem de neste nettene.
Gjennom den lange, mørke vinteren blir nattehimmelen over den frosne verdenen
bakgrunnen for jordens mest magiske lysshow.
Nordlyset.
Energi fra solstormer
kolliderer med atmosfæren vår og skaper lysbånd...
...som er mer enn hundre kilometer høye.
De skinner både natt og dag.
Men vi kan bare se dem mot den mørke nattehimmelen.
På senvinteren...
...begynner mørket å slippe taket.
Og solen stiger en kort stund over horisonten
for første gang på flere uker.
I de første timene av grålysningen
kommer moren og de eldre ungene til en frossen isbukt.
Mens moren drar for å jakte på seler...
...kan fireåringene leke.
Men ikke så lenge.
En ensom bjørn er også i bukten.
Enslige isbjørner kan være veldig aggressive.
Men ungene er nysgjerrige.
Å gå bort til en fremmed er risikabelt.
En kamp kan føre til alvorlig skade.
Men det som virket som aggresjon...
...blir plutselig mer lekent.
Det viser seg at den fremmede er en ung binne.
Og det er bare romantisk lekeslåssing.
Isbjørners viltre lek.
Vi har sjeldent sett slik hengiven sosial atferd før.
Ungene blir raskt store...
...så denne morens arbeid er snart over.
Hun har viet de siste fire årene av livet sitt til å ta seg av dem.
I løpet av de neste dagene vil de viltre ungene forlate henne.
Og neste år må disse unge bjørnene
takle de lange, mørke vinternettene alene.
BLINKSKUDD I BLINDE
-Klar? -Ja.
Å filme isbjørner om natten var en enorm utfordring for teamet.
Og da det kom en arktisk storm den første natten,
fikk de en følelse av hvilke utfordringer de ville stå overfor de neste mørke ukene.
Det er minus 30 grader her ute nå.
Og jeg tror vi oppdager...
KAMERAMANN
...hvor mye utstyret tåler.
Det blir en lang tur hjem i stormen.
Stormen jaget dem hele veien,
så de måtte stole på GPS-en for å finne veien tilbake til ly.
Neste natt ble letingen etter bjørnene nok en gang avbrutt av forholdene.
Klar!
Jeg sitter fast i isen. Alt dette er overflatevann.
Når ferskvann fra land renner ned på havisen,
kan havisen smelte og bli til sørpe.
Teamet ble fanget.
Med hver bevegelse sank de dypere, og nærmere havet under dem.
Dette er den vanskeligste filmingen jeg har opplevd.
Bare dårlig vær og ingen isbjørner.
Og det skulle gå fra vondt til verre.
I løpet av natten hadde havisen, som isbjørnene trenger for å jakte,
plutselig løsnet og forsvunnet.
Den ble blåst langt vekk fra kysten, og tok med seg isbjørnene.
Selv midt på den iskalde vinteren...
...krymper havisen her.
Klimaendringene gjør fremtiden usikker for isbjørnene.
Etter å ha filmet i tre uker
trengte teamet at hellet skulle snu.
Og de fant et aldri så lite håp på det mest usannsynlige stedet.
Vi lette etter isbjørnene i dag, men en isbjørn har visst lett etter oss.
Og så løp den rett til doen vår.
Jøss. Vi kan faktisk se bitemerker og kloremerker der isbjørnen har vært.
En ekkel overraskelse mens du sitter på do.
Neste natt tok de synderen på fersken.
Heldigvis var det ingen på do akkurat da.
Isbjørnene var her, så det begynte endelig å se lysere ut for teamet.
Og snart ble de belønnet for sin enorme innsats.
Dag 20, og vi har endelig funnet isbjørner.
Og ikke bare én isbjørn.
ASSISTERENDE PRODUSENT
Vi fant en mor med to unger.
Endelig.
Herregud! De er vakre, kompis.
Etter mange arktiske eventyr
fikk teamet endelig et unikt opptak av isbjørner i måneskinn.
Og de avslørte den arktiske nattens hemmeligheter som aldri før.
Tekst: Espen Stokka